Марко Ганчев
Консервата хапе

chitanka.info

Кучето като се спусна

към консервата от риба!

Тя за кучета е вкусна.

Шаро — викаме му, — чиба!

На отворена консерва

острата капачка хапе!

Шаро с поглед ни измерва —

мисли, че това майтап е.

И муцуна под капака

пъха Шаро, а и крак.

Да, но — щрак — капакът щрака.

Дърпа се, капакът — пак!

С тая случка се изнерви

Шаро донемайкъде.

Ядене, а не консерви

вече иска да яде.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.